Neix el festival de música sacra Stabat Mater a Girona

Tue, 13 Feb 2024 17:25:00 +0000

Aquest dissabte, a les 6 de la tarda, a la catedral de Girona, tindrà lloc el primer dels tres concerts del cicle Stabat Mater, un festival de música sacra durant la Quaresma organitzat enguany per primer cop i amb voluntat de continuïtat pels Manaies de Sant Daniel. Aquesta associació civil i cultural amb seu a la capital de la comarca del Gironès, va ser creada fa poc més de deu anys per recuperar una tradició iniciada al segle XVIII i interrompuda als anys trenta. Amb aquest cicle proposa un ventall d'activitats més enllà de la Setmana Santa. N'hem parlat amb Pilar Hugas, directora artística del festival.