Tornen "Els concerts dels divendres" de Girona per acollir els nous talents musicals

Fri, 17 Sep 2021 06:00:00 +0000

A partir d'avui i durant les pròximes setmanes, cada divendres, la Casa de Cultura de la Diputació de Girona acollirà la presentació d'un nou talent musical.
Es tracta d'una nova edició del cicle "Els concerts dels divendres", establert com tota una tradició a la ciutat, com recorda Anna Presas, programadora del cicle. La formació de Blanes Cat Klezmer Trio (a la foto) obrirà avui el cicle amb un espectacle basat en la música Klezmer i una formació típica de l'estil: clarinet, guitarra i contrabaix. La majoria de concerts del cicle "Els concerts dels divendres" tindran lloc a l'Auditori Josep Viader de la Casa de Cultura de Girona, que acollirà les actuacions de l'organista Ignacio Ribas, el recital de la soprano Irene Mas i el pianista Marc Serra, i els concerts de presentació de nous discos, com els de Grauwi i Marta Cascales, Eduard Gener, Alba Careta, Lluís Capdevila i Lia Sampai.