Lacambra: "Callas no tenia una veu bonica, però sí que era una veu interessant i extraordinària"

Mon, 27 Nov 2023 17:20:00 +0000

La directora d'orquestra Irene Delgado-Jiménez i Mirna Lacambra, creadora de l'Associació d'Amics de l'Òpera de Sabadell i el seu cor i l'Orquestra Simfònica del Vallès (a la foto petita), recorden la soprano Maria Callas, de qui aquest dissabte es commemoraran els 100 anys del seu naixement. Lacambra va poder escoltar en directe la Divina al Gran Teatre del Liceu, mentre que Delgado-Jiménez
conduirà el concert especial dedicat a Maria Callas, organitzat pel diari Ara d'aquest dijous, al Palau de la Música Catalana, que protagonitzaran les sopranos Serena Sáez i Marta Mathéu i la mezzosoprano Laura Vila amb l'OSV. Hi interpretaran àries de les òperes que van immortalitzar la llegendària diva nord-americana d'origen grec, que va aconseguir acostar l'òpera a tots els públics i es va convertir en una de les veus llegendàries de la història de la lírica. Fotografia Mirna Lacambra: Antoni Bofill.