La Generalitat crea un títol propi de grau mitjà en tècniques de dansa urbana, únic a l'Estat

Thu, 08 Apr 2021 06:20:00 +0000

A partir del curs vinent, Catalunya tindrà un cicle nou de grau mitjà de dansa urbana per donar resposta a les necessitats del sector. La Generalitat ha creat aquest títol propi per als que es vulguin titular en dansa urbana. Aquest grau mitjà és l'únic que existeix en tot l'estat espanyol. Aquesta qualificació completarà l'oferta que la Generalitat ja té en dansa en els estils de dansa, clàssica, contemporània, espanyola i flamenc. N'hem parlat amb Joan-Lluís Espinós, director general de Formació Professional Inicial i Ensenyaments de Règim Especial, que ens explica a qui va dirigit aquest grau mitjà nou.