Clara Fiol i Joan Vallbona fan sonar les seves "Petiteses" a Girona, Celrà i Barcelona

Fri, 05 Nov 2021 07:00:00 +0000

El tàndem format per la cantant, compositora i poetessa Clara Fiol i el guitarrista Joan Vallbona oferirà aquest cap de setmana a tres escenaris del nostre país la seva nova proposta, "Petiteses", presentada recentment a la Fira Mediterrània de Manresa. Fiol i Vallbona fa temps que han trobat complicitats artístiques i en aquest nou projecte fan una aproximació particular a un seguit de cançons que miren a l'arrel tradicional, tot reivindicant la senzillesa estètica. Dins el Circuit Folk d'Enderrock, aquestes "Petiteses" sonaran avui a la Casa de Cultura de Girona, demà passat ho faran a la Fàbrica de Celrà i diumenge al Centre Artesà Tradicionàrius, a Barcelona. N'hem parlat amb la mateixa Clara Fiol.