El festival LIFE Victoria tindrà la llibertat com un dels fils conductors de la programació

Fri, 31 Jan 2025 17:25:00 +0000

Entre el febrer i el juny se celebrarà la tretzena edició del festival LIFE Victoria, que ha programat una quinzena de recitals i altres activitats, com ara classes magistrals. La joventut dels intèrprets, el talent consolidat i la temàtica de la llibertat són els fils conductors de la programació, en bona part, a proposta dels mateixos artistes. A banda dels debuts dins del programa New Artists, un dels plats forts del LIFE Victoria serà el de la soprano barcelonina Serena Sáenz (a la foto), acompanyada per Rubén Fernández Aguirre. També hi debutaran Elsa Dreisig, Huw Montague Rendall, Nardus Williams, Helen Charlston, Hugo Brady o el pianista António Areal, que actuarà en solitari en la línia de recitals Alícia de Larrocha. N'ha parlat en roda de premsa el director artístic del festival, Marc Busquets.