OSTO: "Als nostres concerts interpretem compositors coneguts i també desconeguts de bandes sonores"

Mon, 13 Jun 2022 16:20:00 +0000

Belén Clemente (esquerra) i Albert Torrebella (dreta), directors artístics de l'Original SoundTrack Orchestra (OSTO) i Maria Erra (centre), gerent de la formació, ens han presentat aquesta orquestra de nova creació especialitzada en la interpretació de bandes sonores i formada per joves músics d'entre 18 i 25 anys. Impulsada definitivament l'any 2021, la idea neix de dos estudiants de direcció, Belén Clemente i Albert Torrebella, amb ganes d'interpretar un repertori que normalment tampoc no tenen l'oportunitat de dirigir. L'Original SoundTrack Orchestra (OSTO durà a terme els concerts de la seva primera producció els dies 19, 25 i 26 de juny a Llívia, l'Auditori de Barcelona i l'Auditori de Vic, respectivament.