Cristopher Pérez Quartet: "S'haurien de donar més oportunitats a les bandes de jazz emergents"

Fri, 19 Sep 2025 16:40:00 +0000

Des de L'Atlàntida de Vic, hem entrevistat una selecció dels artistes que enguany presenten les seves noves propostes al Mercat de Música Viva de Vic. El Cristopher Pérez Quartet és una de les formacions que hi participa i avui divendres, 19 de setembre a la nit, actuarà a la Nova Jazz Cava de la capital de la comarca d'Osona. Ha estat la formació escollida per l'ESMUC per mostrar el seu talent a la fira musical. El grup ens ha donat els detalls de la seva proposta musical contemporània, intensa i evocadora. A més, al final de l'entrevista, el mateix saxofonista Cristopher Pérez amb el contrabaixista David Muñoz, membre del quartet (a la foto, d'esquerra a dreta, el tercer i el quart), ens ha interpretat en directe un dels seus temes propis, "El camino de los cangrejos blancos y su extinción". Aquesta actuació la veureu a la web del nostre programa i a la playlist de 3CatCultura a YouTube.