El segell Casmusic publica música inèdita de la compositora mallorquina Matilde Escalas

Wed, 15 Sep 2021 16:20:00 +0000

La productora musical i doctora en història, cultura i territori Eugènica Gallego és la principal impulsora d'aquesta gravació, que va començar a adquirir consciència de la magnitud de la producció d'Escalas durant el treball en la seva tesi doctoral sobre la música a Mallorca durant la Restauració Borbònica, que va acabar el 2017. I més recentment, va ser decisiva l'aportació de la família de la compositora en forma d'una vintena de composicions, la majoria inèdites, que són les que han enregistrat l'equip de treball format per la mateixa Gallego, el tenor José Manuel Sánchez i el pianista Francesc Blanco, amb l'assessorament de Maria Victòria Cortès. El disc s'ha presentat amb una gira de concerts per Mallorca durant els mesos de juny i juliol.