Xavier Puig presenta el nou projecte artístic de l'Orfeó Català per als propers 4 anys

Tue, 01 Jul 2025 16:20:00 +0000

La música de Carlo Gesualdo serà protagonista d'un dels programes que Xavier Puig dirigirà la temporada vinent al Palau de la Música Catalana, al capdavant del Cor de Cambra de la institució. Però des que va ser nomenat també director de l'Orfeó Català, Puig encara no havia donat a conèixer els seus plans per al cor més nombrós del Palau. Aquest matí els ha exposat acompanyat dels principals directors de l'Escola Coral. El mestre cerverí, que va formar part de l'Orfeó com a cantaire a la dècada dels noranta i acumula 30 anys d'experiència dalt dels podis, donarà continuïtat als objectius que marca el pla estratègic d'internacionalització, la defensa dels compositors catalans i la funció de motor del moviment coral català.