El Centre Cívic Pere Pruna de Barcelona acollirà un taller que relaciona pintura i música

Fri, 30 Sep 2022 16:25:00 +0000

Del 4 al 25 d'octubre, el Centre Cívic Pere Pruna acollirà el taller "Contextos musicals: grans obres mestres de la pintura i el seu context musical", que impartirà la musicòloga María José Anglés. En quatre sessions, quatre obres pictòriques seran l'excusa per explicar el context musical d'un any determinat. Les persones inscrites podran endinsar-se en el món artístic i cultural que envolta cadascun dels quadres proposats i, a més, podran descobrir les dones invisibles que també en formaven part. Les obres escollides són: "El jardí de les delícies" del Bosch (a la foto), "Las meninas" de Velázquez, "El crit" de Munch i el "Guernica" de Picasso.