Vich i Espigolé: "Al cicle Difraccions reinterpretem els rols imposats dins l'àmbit de la música"

Thu, 26 Oct 2023 16:20:00 +0000

Miquel Vich i Lluïsa Espigolé ens han presentat la programació del cicle de concerts Difraccions'23, que agafa el relleu del cicle OUT·SIDE, que dirigia Luis Codera Puzo. Espigolé i Vich agafen la direcció artística de Difraccions amb la voluntat de continuar formulant preguntes sobre la música contemporània i, aquest any, la primera edició del cicle girarà al voltant del concepte "re-interpretar" des de cinc punts de partida: "re-viure", "re-formular", "re-visitar", "re-definir-se" i "re-compondre". L'objectiu és generar nous referents i també donar visibilitat a artistes que treballen fora del circuit.