Anna Urpina: "Gravar el meu primer disc a l'Atlàntida de Vic és un somni fet realitat"

Mon, 14 Jun 2021 17:00:00 +0000

La violinista Anna Urpina és una dels nombrosos músics que s'han format a l'Escola de Música i Conservatori de Vic i que més tard han esdevingut representants indiscutibles de la generació de nous talents del nostre país. Progressivament s'està convertint en una solista emergent de l'escena europea de la música antiga i està rebent elogis per les seves interpretacions personals. Cada edició del Clàssica Jove de l'Atlàntida de Vic es dedica a un compositor determinat i en aquesta edició l'escollit és Antonio Vivaldi. Per la seva trajectòria musical i per la seva implicació personal amb Vic, Anna Urpina és la protagonista de la residència artística del 2021 de l'Atlàntida de Vic i l'hem convidada perquè ens expliqui els projectes que hi desenvoluparà, entre ells, la gravació del seu primer CD, i per això ens ha interpretat en directe una de les peces que conté: la Siciliana de la Fantasia per a violí sol n. 9 de Georg Philipp Telemann.