L'especialista Marta Serra ens parla de la pràctica musical del mantra

Wed, 10 Mar 2021 07:20:00 +0000

Si mirem l'etimologia de la paraula "mantra" ens hem de remetre al sànscrit, llengua de cultures litúrgiques com l'hinduisme: "man", que vol dir ment, i "tra", que vol dir alliberació¿ I així, des del món occidental, entenem que els mantres porten intrínsec un poder alliberador, i que poden servir per assolir un estat de calma i benestar, de concentració i de connexió amb nosaltres mateixos. Aquesta pràctica, treta dels cants sagrats, ja fa temps que ha arribat a Occident i en alguns sectors, també la música que l'acompanya. Tant és així que hi ha músics centrats exclusivament en aquest àmbit. Al nostre país encara són pocs, però són veritables especialistes del gènere: és el cas de la música Marta Serra, que ens explica com va entrar en la pràctica musical del mantra, quan fa una mica més de deu anys, en un viatge al sud d'Anglaterra, va assistir a un concert de mantres i com va quedar d'impactada per la vivència, amb una nova perspectiva de la relació que tenia amb la música.