Natalia Delgado actuarà en concert al Festival "L'Hora del Jazz"

Tue, 02 Sep 2025 16:30:00 +0000

El Festival "L'Hora del Jazz", que organitza l'Associació de Músics de Jazz i Música Moderna de Catalunya, és una de les cites per a aquest setembre. Tindrem temps de parlar-ne, però, abans, avui ens fixem en la cita que tancarà el cicle el 5 d'octubre: una actuació del projecte encapçalat per la pianista, cantant i compositora Natàlia Delgado. Posem la mirada, doncs, en una proposta on l'artista d'origen madrileny i establerta a Barcelona s'acompanya dels músics Eddie Mejía (guitarra), Adrià Pinto (baix ) i Andrea González (bateria). En aquest concert, programat a Bigues i Riells del Fai (Vallès Oriental ), Delgado presentarà el repertori del disc "Agua", primera carta de presentació de la seva faceta de cantautora.