Carlos Núñez: "La gaita té un poder increïble per fer-nos viatjar en el temps i l'espai"

Wed, 25 May 2022 16:20:00 +0000

El gaiter gallec de fama internacional Carlos Núñez ens ha parlat del seu concert d'aquest dissabte 28 de maig al festival Cornamusam d'Olot i dels seus pròxims projectes. Núñez està considerat un dels músics més virtuosos del món i fa més de tres dècades que actua als grans escenaris internacionals. Forma part de The Chieftains i col·labora amb artistes de la talla de Jordi Savall, Ry Cooder, Sinéad O'Connor, Bob Dylan, Joni Mitchell, The Who, Lou Reed o Bon Jovi, entre molts d'altres. Ha fusionat el so de la gaita amb tots els gèneres, des de l'òpera, el flamenc o el trap. Enguany, celebra el 25è aniversari del seu disc de debut "A irmandade das estrelas".