Fem un tast de "Basal", el nou disc d'A Pedreira

Wed, 03 Sep 2025 16:30:00 +0000

Des dels anys noranta del segle XX, A Pedreira figura com un dels noms destacats en el terreny de la investigació i la renovació del folklore gallec. Aquesta tardor, la feina d'aquest projecte, encapçalat per la cantautora Ugía Pedreira, s'acostarà a la crítica i els programadors catalans a través d'una presentació al Mercat de Música Viva de Vic, i l'ocasió ens porta a fer uns apunts sobre "Basal", l'últim treball de l'artista gallega, que aquest cop ha pres la forma de documental i de disc físic. A més de comptar amb un bon elenc de músics, se'ns presenta com una obra que connecta música, territori, psicologia i els conceptes "cos" i "casa". En l'aspecte musical, es juga amb la fusió de gèneres i patrons populars gallecs, de la península Ibèrica i d'altres indrets del món. Tots els detalls ens els ha donat la mateixa Ugía Pedreira.