Descobrim les propostes dels cicles Babel Jazz i Babel Sound Guitar del Teatre Golem's de Barcelona

Mon, 21 Feb 2022 17:23:00 +0000

Des de principis de febrer, el Teatre Golem's de Barcelona s'omple de música amb diversos cicles impulsats per l'agència i promotora Babel Arts, i nosaltres avui posem el focus en dues de les seves propostes. Per començar, ens hem de situar al barri barceloní de Gràcia, al recinte abans conegut com a Teatre Almeria (ara Teatre Golem's), on demà s'inicia el cicle Babel Jazz. I a més, ja fa dies que també ha començat el cicle Babel Sound Guitar. Ens ha presentat les dues propostes Irene Gellida, responsable de Comunicació del segell Ventilador, que és un dels impulsors d'aquesta nova programació sonora.