LINA_ i Marco Mezquida: "A 'O fado' mostrem el nostre enamorament artístic"

Wed, 07 May 2025 16:40:00 +0000

La multipremiada cantant LINA_, una de les veus més personals del fado contemporani, i Marco Mezquida, guardonat pianista, improvisador i compositor menorquí de projecció internacional, ens han presentat el seu nou disc, "O fado" (que sortirà publicat al setembre distribuït per Galileo Music), on han creat un projecte musical únic que esborra fronteres entre gèneres, generacions i emocions, generant un univers sonor on l'ànima del fado es fon amb la llibertat del jazz i la sensibilitat de la música contemporània. Al final de l'entrevista ens han ofert una actuació musical en directe que veureu a la web del nostre programa i a la playlist de 3CatCultura a YouTube.