Roger Padullés: "A Juli Garreta li importava poc que s'interpretessin les cançons que havia compost"

Mon, 23 Nov 2020 18:00:00 +0000

Conversem amb el tenor Roger Padullés i el pianista Francisco Poyato, que acaben de publicar "Records i somnis", una integral de cançons del compositor Juli Garreta. Conegut principalment per la seva aportació a la sardana, durant els primers anys de la seva trajectòria artística també va compondre obres líriques, que ara Padullés i Poyato recuperen en aquest treball discogràfic. Les cançons de Garreta van rebre premis i van tenir reconeixement i interpretacions a càrrec de cantants consagrats, però van desaparèixer ràpidament del repertori i ni tan sols es van editar, llevat d'alguna excepció. A l'"Assaig general" us oferim un avançament de les obres del disc.