Fem un tast del disc "Nu Breed", de Xavi Reija

Wed, 01 Apr 2026 16:30:00 +0000

Quan es compleixen 20 anys del seu primer àlbum, el bateria i compositor Xavi Reija torna al mercat discogràfic amb el catorzè títol de la seva trajectòria, i avui ens fixem en aquest treball, titulat "Nu Breed", que situaríem en el terreny de l'anomenat "jazz elèctric", o jazz - fusió, i on el músic barceloní desplega tot el seu talent rítmic i improvisatori, i per descomptat, compositiu. És un nou pas d'un artista reconegut per l'escena jazzística tant com a mentor com en la faceta de "sideman", cosa que l'ha portat a participar en una vuitantena d'enregistraments. Després d'un temps involucrat en projectes diversos, ara torna a posar el focus en la seva pròpia proposta, defensada en format de quintet. N'hem parlat amb ell mateix.