Fem un tast del disc "El impulso del sol" de Lucrecia Carrizo

Mon, 08 Sep 2025 16:30:00 +0000

Des de fa més de deu anys, la violoncel·lista, cantant i compositora Lucrecia Carrizo explora les possibilitats tímbriques del seu instrument "base", i amb això ha forjat una trajectòria que avui ens porta a parlar d'un nou projecte discogràfic. "El impulso del sol" és el nou títol de la música d'origen argentí establerta a Barcelona, que està previst que es publiqui aquest divendres. Un conjunt de composicions amb una sonoritat contemporània i personal esquitxades de punts folklòrics i amb músics convidats que aporten veus, percussions i guitarres. Després de col·laborar en diverses formacions i projectes, ara el treball més personal de Carrizo seria una mena de culminació d'aquesta recerca. N'hem parlat amb ella mateixa.