Ens endinsem en les propostes de la Setmana del Jazz de Barcelona

Wed, 26 Nov 2025 17:30:00 +0000

Des de dilluns està en marxa la Setmana de Jazz de Barcelona, una proposta que va néixer el maig del 1980 de la mà del Taller de Músics, durant el primer curs que impartia el centre docent situat al barri del Raval de la ciutat. D'aquesta manera, a la sala Taller 24 es recupera ara aquesta iniciativa musical, més de quaranta anys després de la seva primera edició celebrada a les Drassanes. Fent una mica d'història, a aquella primera edició la van seguir unes quantes més fins al 1990, que van ocupar espais i sales (moltes ja desaparegudes) com Zeleste, La Cova del Drac, Els Quatre Gats o el recinte on actualment s'ubiquen els cinemes Verdi. La Mostra de Jazz Europeu va ser un pas més en aquesta vocació de reunir una selecció del millor del jazz a la ciutat durant uns dies. N'hem parlat amb Lluís Cabrera, fundador del Taller de Músics.