El Conservatori Municipal de Barcelona acull una mostra sobre l'oboista Domènec Segú

Wed, 28 Sep 2022 16:20:00 +0000

L'oboista Domènec Segú, que va viure entre el 1911 i el 1996, va ser durant gairebé quaranta anys solista de l'Orquestra Municipal de Barcelona i professor d'oboè al Conservatori Municipal de la mateixa ciutat. L'any passat va fer 25 anys de la seva mort, i el seu alumne Edmon Elgström, doctor en Didàctica de la Música i professor de la Universitat de Barcelona, va escriure un article que l'identificava com un referent de la interpretació del seu instrument a la Barcelona del segle XX. Aquella feina va ser el punt de partida de l'exposició que es pot veure al Conservatori Municipal de Música de Barcelona (a la foto) fins al 15 d'octubre, i que coincideix amb el sisè congrés de l'Associació d'Oboistes i Fagotistes d'Espanya celebrat a la ciutat.