Carles Benavent: "El meu àlbum 'Belle solitude' és un disc molt intern i molt personal"

Tue, 07 Mar 2023 17:20:00 +0000

El baixista i compositor Carles Benavent és un dels músics de més prestigi i projecció internacional del nostre país. Àmpliament guardonat i sent pràcticament un baixista autodidacte, ha tocat amb els grans noms del jazz i del flamenc com Miles Davis, Chick Corea, Michael Brecker, Paco de Lucía i Camarón de la Isla. Aquesta tarda ens ha presentat el seu nou disc, "Belle Solitude", editat pel segell Bebyne. L'àlbum inclou música seva i dels seus grans amics i mestres Roger Mas, Jordi Bonell, Chick Corea i Edmar Castañeda. A més ha comptat amb les aportacions musicals d'Aleix Tobias, Roger Blavia i Tino di Geraldo, les col·laboracions musicals de Carme Canela i Joan Albert Amargós i el muntatge musical d'Ignasi Nogueras.