El CCCB, el Macba i el Gran Teatre del Liceu s'uneixen per primer cop per impulsar "Microòperes"

Fri, 07 Feb 2025 17:25:00 +0000

És un projecte interdisciplinari que expandeix els límits de l'òpera tradicional combinant música, art i pensament. Les propostes, tres microòperes de nova creació centrades en la relació entre humans i natura, es podran veure de manera consecutiva i itinerant als tres espais, oferint un circuit artístic i reflexiu pel Raval de Barcelona. El projecte compta amb la participació dels creadors Pol Guasch, Clara Aguilar, Silvia Delagneau, Gabriel Ventura, Marina Herlop, Rosa Tharrats, Miriam Cano, Fabià Santcovsky, Carlos Bunga i Carla Tovias, entre d'altres.