Aluca: "La música tradicional està en auge i de moda"

Fri, 16 May 2025 16:40:00 +0000

Aluca, trio vocal format per Miguel Gómez, Gina Quatrecases i Magalí Sala és un projecte de veus a cappella que acosta el públic als repertoris polifònics tradicionals i a les estètiques vocals més associades a ells. D'estètica vocal i sonora d'arrel mediterrània, presenten cançons tradicionals vives que, tot i connectar amb el passat, també parlen en present. El seu repertori és d'orígens, contextos i sonoritats molt variades. Prenen com a referència una certa estètica vocal i sonora d'arrel mediterrània, però també mostren unes cançons tradicionals vives, que, tot i connectar-nos amb el passat, també ens parlen en present. Aquesta tarda ens han parlat dels seus propers concerts, entre ells, la seva actuació al festival francès "Tarba encanta". A més, ens ha ofert una actuació musical en directe que veureu a la web del nostre programa i a la playlist de 3CatCultura a YouTube.