La 19a edició del Festival Gong tindrà lloc al jardí de Can Rogent de Collbató

Fri, 05 Jul 2024 16:30:00 +0000

Aquest cicle tindrà lloc el dissabte de la setmana que ve, 13 de juliol, a Collbató, però excepcionalment enguany no se celebrarà a les coves de Montserrat, com s'ha fet habitualment, sinó que s'ha escollit el jardí de Can Rogent de la localitat bagenca. Tot i el canvi d'ubicació, la filosofia de la iniciativa es manté: oferir música de proximitat que apel·la a l'espiritualitat i als espais intimistes. En la nova edició del Gong, els protagonistes són dos artistes prolífics i investigadors de diferents llegats musicals: el multiinstrumentista, actor i ballarí Marc Vilajuana, que presentarà el seu disc "Equinocci" amb el músic Joel Carro, i el pianista Toni Costa (a la foto), que presentarà el seu projecte "La Maternitat d'Elna", on explora el poder de la música com a eina de resistència i solidaritat en temps difícils. N'hem parlat amb Albert Blancafort, el seu codirector.