Angélique Kidjo publica nou disc: "Mother nature"

Fri, 10 Sep 2021 06:00:00 +0000

Angélique Kidjo està considerada una de les dives més destacades de la world music actual, a més de ser una activista i defensora incondicional del seu continent d'origen. Nascuda el 1960 al Benín (país situat a l'oest de l'Àfrica), la seva identitat sonora, que barreja les arrels africanes amb gairebé tots els estils moderns occidentals, l'ha fet triomfar arreu, i ja té 4 premis Grammy. Un dels moments en què vam tornar a tenir notícies d'ella va ser quan va llançar a les xarxes socials una nova versió del tema "Pata Pata", original de la sud-africana Miriam Makeba, i amb una lletra que feia referència a la necessitat de cuidar-nos davant de la pandèmia. Això gairebé coincidia amb l'anunci d'un nou disc, que ha vist la llum a principis de l'estiu. Es titula "Mother nature" i hem tingut la sort de poder conversar amb l'artista, que ens ha parlat del seu nou àlbum.