Escoltem l'avançament del nou disc de Raquel Lúa

Mon, 26 Jan 2026 17:30:00 +0000

La cantautora Raquel Lúa, un dels valors a l'alça de la cançó d'autor del nostre país, fa uns dies que ha llançat una peça com a avançament del seu nou disc, que està previst que es publiqui aquest febrer. Es tracta d'un àlbum enregistrat en directe a Casa Astor, local situat al barri de Sants de Barcelona i que funciona com a petita sala de concerts, a més de ser una cocteleria i punt gastronòmic. Per Casa Astor hi han passat bona part dels grups de l'escena del jazz de casa nostra, mentre que la sala també reserva un dels seus vespres al folk i la cançó d'autor. Va ser en una d'aquestes vetllades on va tenir lloc l'actuació de Lúa, que després es va convertir en disc, treball del qual ara avança el tema titulat "Hache". Una peça que compta, per cert, amb la trombonista i cantant Rita Payés com a convidada. Ens ho ha explicat la mateixa Lúa.