"El més important de Barnasants és que permet que els artistes presentin el seu treball dignament"

Wed, 19 Jan 2022 18:00:00 +0000

I avui també hem conversat amb Pere Camps, director del Festival Barnasants, (al mig a la foto), i també, telemàticament, amb Titot, cantant de Brams, formació que inaugurarà aquest dissabte la 27a edició de la mostra, que vol homenatjar la banda berguedana en el 30è aniversari del seu primer disc, com a peça clau generacional entre la Nova Cançó i els grups reivindicatius sorgits durant les últimes dècades. Aquesta producció de Brams que es presentarà dissabte al Teatre Joventut de l'Hospitalet recorrerà 10 llocs dels Països Catalans dins el Barnasants. A més, una altra de les grans cites del festival serà el concert de Roger Mas, que celebrarà 25 anys de cançó presentant, per primera vegada a Barcelona, el seu onzè disc, titulat "Totes les flors". Un any més, Barnasants continua sent el lloc de trobada de la cançó d'autor i ha aconseguit programar 70 estrenes i 10 produccions pròpies que es podran des veure fins al 20 de maig, a uns preus molt assequibles.