"La improvisació és una segona oportunitat per escoltar l'obra de Mompou"

Fri, 03 Dec 2021 17:00:00 +0000

Els pianistes Magí Garcías i Diego Hervalejo ens han presentat l'àlbum titulat "Refractio VOL. 1", que han gravat pel segell Columna Música, en què els dos intèrprets generen un diàleg entre les peces originals de Frederic Mompou, que interpreta Garcías, i les improvisacions a mode de resposta que ofereix Hervalejo. Els dos joves músics, que ens han explicat que es van conèixer als 13 o 14 anys, s'han embarcat en aquest viatge amb una voluntat continuista, i en aquest disc compten amb la col·laboració de l'artista Clara Fiol, que amb la seva veu i l'arranjament del mateix Diego Hervalejo, reinventa la mítica cançó "Damunt de tu només les flors" del pianista i compositor català.