"Els concerts de l'Orfeó Català amb la Filharmònica de Berlín són el cim de la trajectòria del cor"

Thu, 27 Apr 2023 16:20:00 +0000

Albert Torrens ha entrevistat, des de Berlín, Joan Oller, director general del Palau de la Música Catalana, i Pablo Larraz, director de l'Orfeó Català i també del Cor Jove i de l'Escola Coral de l'Orfeó Català, amb motiu de la gira de concerts de primavera per Europa que l'Orfeó està oferint aquests dies amb l'Orquestra Filharmònica de Berlín, dirigida pel seu titular Kirill Petrenko. Es tracta d'una gira de quatre concerts: els dos primers són avui i demà al vespre, a la Philharmonie de Berlín, mentre que els dos restants seran a la Sagrada Família (1 de maig) i a l'Auditori Nacional de Madrid (3 de maig). A tots quatre concerts hi interpretaran la "Missa de la Coronació", KV 317, en Do, de W. A. Mozart, entre altres obres. És la segona vegada que l'Orfeó Català canta amb la Filharmònica de Berlín (que està considerada una de les millors orquestres del món), i la primera que canta sota la batuta del seu titular, Kirill Petrenko.