"La música folklòrica agrada a totes les generacions; la portem a dins com una càrrega genètica"

Tue, 05 Oct 2021 17:00:00 +0000

Xan Pampin, acordionista i percussionista del grup gallec Ailá (basat en els cants de transmissió oral de Galícia), ha estat el nostre convidat d'avui, amb qui hem parlat via telemàtica amb motiu del concert que oferiran aquest divendres 9 d'octubre al Centre Artesà Tradicionàrius, on presentaran el seu primer disc dedicat a jotes, "muñeiras", valsos i pasdobles que han extret de nombrosos arxius sonors i que ofereixen en els seus arranjaments i ritmes moderns. En el seu primer àlbum, Ailá ha fet un treball inspirat en la música tradicional de transmissió oral amb l'objectiu de fer sentir al públic l'energia universal de l'univers folk o tradicional, com a ells els agrada denominar-lo. A més, amb la seva proposta artística, volen apropar la música d'arrel a les generacions més joves amb un llenguatge i uns sons més propers, però sense perdre l'essència. Foto: Sara Pardo Lareo.