Camahort i Escudé-Cofiner: "Enrique Cofiner va ser molt polifacètic i sempre va viure de la música"

Thu, 19 Jan 2023 17:20:00 +0000

La guitarrista i compositora Maria Camahort i Isabel Escudé-Cofiner, filla del compositor Enrique Escudé-Cofiner i responsable de la Fundació Enrique Cofiner, ens han presentat aquesta tarda a l'"Assaig general" el disc "Somorrostro. El mar baila por la playa", on la mateixa Camahort i el guitarrista Anders Clemens Øien interpreten els arranjaments per a duo de guitarres de la mateixa Camahort de diverses obres per a piano (revisades l'any 2017 per Carles Marigó) d'aquest músic barceloní que va viure entre el 1909 i el 1996, a més d'una obra escrita per Camahort. L'àlbum l'ha editat el segell discogràfic JSM Records i forma part del projecte que la Fundació Enrique Cofiner està duent a terme per donar a conèixer la producció musical d'aquest compositor català que encara és tan desconegut actualment. El disc el presentaran en públic a l'SGAE de Madrid i de Barcelona.