Catalunya Música estrena el pòdcast "Cors, una crònica de Clavé"

Thu, 20 Feb 2025 17:30:00 +0000

Entre les activitats i propostes que han anat omplint l'Any Clavé, una de les últimes iniciatives és el pòdcast "Cors, una crònica de Clavé", un repàs històric i personal, amb una base epistolar i en format minisèrie, que demà passat, dissabte, s'estrenarà en aquesta emissora. Es tracta de la part audible d'un treball audiovisual impulsat per la Direcció General de Cultura Popular i Associacionisme Cultural, amb la col·laboració de la productora Arkham Studio. El pòdcast, organitzat en sis capítols, el dirigeix Lluís Moreno, amb guió de Santi Anaya i amb la musicòloga i comissària de l'Any Clavé, Anna Costal, com a assessora de continguts. N'hem parlat amb ella mateixa (a la foto).