Juan Gómez, Chicuelo: "A 'Caminos' res sona com el que he fet abans"

Mon, 09 Jan 2023 17:20:00 +0000

El guitarrista de Cornellà de Llobregat Juan Gómez, Chicuelo, que és un dels guitarristes més destacats del panorama flamenc i un dels compositors més prolífics i interessants de les últimes generacions, ha vingut aquesta tarda a presentar-nos el seu nou disc "Caminos", els temes del qual va estrenar en directe, amb gran èxit de públic i crítica, l'any 2021 al Festival Mas i Mas. En aquest àlbum, amb tangos, alegries, buleries i "granaínas", Chicuelo obre nous camins sonors en el flamenc i trenca amb la formació clàssica: sense "cante", ni caixó ni "palmas", explora altres maneres d'entendre el gènere, perquè s'atreveix amb sonoritats noves que li permeten obrir nous escenaris. Per això l'acompanyen el violoncel·lista Martín Meléndez i David Gómez, a la bateria, que són dos artistes eclèctics i versàtils que fusionen la tradició amb la contemporaneïtat. Chicuelo ens ha ofert una actuació en directe que veureu a l'Instagram de @catalunyamusica.