Repassem els guanyadors dels Premis Especials Enderrock-440

Mon, 17 Feb 2025 17:25:00 +0000

Fa pocs dies, us parlàvem dels guanyadors dels Premis Especials Enderrock-440, que es van donar a conèixer fa dues setmanes i es lliuraran el pròxim 27 de febrer, en una gala que tindrà lloc a l'Auditori La Mercè de Girona. Es tracta dels guardons d'honor, a la trajectòria i al millor compositor. El primer ha recaigut en l'organista Montserrat Torrent, que, a punt de fer 99 anys, continua activa fent concerts i enregistraments arreu d'Europa, després d'una carrera en què ha fet més de 1.600 concerts com a intèrpret i de més de quatre dècades com a pedagoga, que l'han convertida en mestra de mestres. El premi a la trajectòria ha recaigut en Albert Guinovart. Finalment, el Premi Especial Enderrock-440 al millor compositor ha recaigut en Benet Casablancas (a la foto), en reconeixement de la seva aportació a la música contemporània amb un estil sofisticat i innovador, convertit en una de les figures més rellevants del panorama musical.