Baldrís i Lacruz: "Les suites per a violoncel de Bach ens porten de viatge per les emocions"

Fri, 30 Sep 2022 17:00:00 +0000

La compositora Carlota Baldrís (esquerra) i la violoncel·lista Amparo Lacruz (dreta) ens han presentat la segona edició del taller monogràfic "Música i emocions", que imparteix la mateixa Baldrís amb el coach Eduard Ramos al Museu Pau Casals del Vendrell. Aquest any cada sessió del taller serà monogràfica i la primera sessió, que es farà el dissabte 8 d'octubre, estarà dedicada a les sis suites per a violoncel sol de Bach, obres que la mateixa Lacruz té gravades i que ella mateixa, a la sessió del dia 8, anirà interpretant-ne fragments que seran comentats per Baldrís i Ramos i ella mateixa, per tal de descobrir totes les emocions que contenen.