Fem un tast del disc "Immersió" de Jordi Molina i Joan Díaz

Fri, 07 May 2021 06:15:00 +0000

Avui escoltem amb atenció aquest àlbum editat per Seed Music que reuneix els músics Jordi Molina i Joan Díaz, tenora i piano respectivament. En aquest treball tots dos mantenen un diàleg que reinterpreta cèlebres melodies de l'imaginari popular, passant pel llegat tradicional o el món de la cançó: Ovidi Montllor, Montsalvatge, Garreta, Vives o Serrat, entre altres autors, són citats amb la combinació dels dos instruments, un tàndem poc habitual que Molina va començar a mostrar amb un disc, a finals dels anys noranta, de composicions pròpies al costat del pianista Ramon Escalé. N'hem parlat amb Jordi Molina i Joan Díaz.