Julián Viñuales: "Hem publicat la primera biografia d'Ella Fitzgerald traduïda a l'espanyol"

Tue, 23 Apr 2024 16:20:00 +0000

Avui, diada de Sant Jordi, hem entrevistat Julián Viñuales, editor de Libros del Kultrum, que ens ha recomanat un llibre imprescindible per als amants del jazz: "Ella Fitzgerald. La cantante de jazz que transformó la canción norteamericana", de Judith Tick. En aquesta monumental biografia (la primera de la cantant traduïda a l'espanyol), la historiadora i musicòloga ofereix una minuciosa reconstrucció de la vida i les aventures de l'artista, una vocalista que, durant més de mig segle, va ser una autèntica força transformadora de la cançó popular nord-americana.