La 28a edició d'El Primer Palau farà debutar set joves talents musicals a la sala modernista

Thu, 28 Sep 2023 12:00:00 +0000

Aquest dissabte el Palau de la Música Catalana acollirà una nova edició d'El Primer Palau, que, per segon any consecutiu, adopta el format de marató. Hi tindran lloc fins a set actuacions de mitja hora cadascuna, a les quals es podrà accedir amb entrada única per escoltar els set joves músics que, d'aquesta manera, debutaran a la sala modernista. Aquesta serà la 28a edició d'aquest cicle-concurs que s'ha consolidat com a plataforma de suport a músics joves amb criteris de rigor i professionalitat. N'han parlat en roda de premsa el president de la Fundació Orfeó Català-Palau de la Música Catalana, Joaquim Uriach, i la directora artística adjunta del Palau de la Música, Mercedes Conde. També hem parlat amb la violoncel·lista Carla Conangla i la mezzosoprano Mercè Bruguera.