Ens endinsem a "Akhnaten", la propera producció operística del Gran Teatre del Liceu

Tue, 14 Oct 2025 16:25:00 +0000

La propera producció d'òpera que arribarà al Liceu és "Akhnaten", un títol singular de Philip Glass que tanca la trilogia d'òperes minimalistes d'aquest compositor. Data del 1984 i arriba per primera vegada a l'Estat. Després de les obres dedicades a les figures d'Einstein i Gandhi, "Akhnaten" parla d'un faraó del segle 14 aC que va trencar amb el politeisme tradicional egipci, i és la que té un llenguatge operístic més pròxim a les convencions. Ho han explicat en roda de premsa el director artístic del Liceu, Victor Garcia de Gomar, i la directora musical de l'òpera, Karen Kamensek.