Montserrat Gascón: "El gran repte de Laurent va ser incrustar el mecanisme a la flauta de vidre"

Fri, 20 May 2022 17:00:00 +0000

La flautista catalana Montserrat Gascón, doctora en Musicologia per la UAB i professora titular de Música de Cambra de l'ESMUC, ens ha presentat el seu nou llibre "Las flautas de cristal de Claude Laurent", acabat de publicar. És el resultat de la seva tesi doctoral, presentada el 2017, que va ser reconeguda amb el Premi Extraordinari de Doctorat per la UAB i que està dedicada a l'estudi historicocultural i organològic de les flautes de vidre de Claude Laurent. Gascón combina la docència i la investigació amb la seva faceta d'intèrpret i habitualment ofereix concerts amb una flauta de cinc claus construïda el 1823 per Laurent a París.