El cicle Músiques del Retaule arriba a la cinquena edició i programa dos concerts

Thu, 04 Nov 2021 07:00:00 +0000

Amicret és l'acrònim d'Amics del Retaule, una associació sense ànim de lucre de Vilanova i la Geltrú que promociona els valors culturals, històrics i espirituals del retaule barroc de la Parròquia de Santa Maria de la Geltrú, a la capital del Garraf, i organitza un cicle de concerts que arriba a la cinquena edició. Enguany el cicle compta amb la col·laboració de l'Escolania de Montserrat, la Fundació Pinnae i l'Ajuntament de Vilanova i la Geltrú. Això ja ens dona pistes de la dimensió musical d'una entitat que fins ara havia centrat la seva activitat en altres àmbits. En la cinquena edició s'han organitzat dos concerts a càrrec de l'Escolania de Montserrat i el Cor Cererols. N'hem parlat amb Eduard Juanmartí.