Cos: "'Push!' fomenta el diàleg intergeneracional a través d'un missatge optimista"

Tue, 21 Jan 2025 17:40:00 +0000

El director d'orquestra Manel Valdivieso i Jordi Cos, director i coordinador artístic de "Push!" (Empeny!), de Howard Moody, que està basada en la corprenedora història del músic de jazz belga i supervivent de l'Holocaust Simon Gronowski, ens han presentat aquesta òpera participativa que s'estrenarà, cantada en català amb traducció de Joan Sellent, al teatre La Faràndula de Sabadell, aquest diumenge, 26 de gener, per tancar els actes de Sabadell com a Capital de la Cultura Catalana 2024. "Push!" comptarà amb la direcció d'escena de Dani Coma i la participació dels cantants Toni Marsol, Laia Frigolé i German de la Riva, a més del Cor dels Amics de l'Òpera de Sabadell; les corals Belles Arts de Sabadell i Els Notes; el Cor Jove i el Cor Ohana de l'Escola Municipal de Música de Sabadell, dirigits per Buia Reixach, i l'Orquestra Simfònica del Vallès, dirigida pel mateix Manel Valdivieso.