L'Auditori obre la temporada de música de cambra amb música vocal de Gerhard i amb un disc

Fri, 08 Oct 2021 16:25:00 +0000

Aquest equipament inaugurarà el seu cicle de cambra dimecres que ve, 14 d'octubre, amb un concert que és alhora la presentació d'un projecte més ampli, que es concreta en un disc coproduït per aquesta institució i el segell Seed Music. El programa del concert, dedicat a la música vocal d'arrel de Robert Gerhard, comptarà amb les veus de la soprano Maria Hinojosa Montenegro, la mezzo Anna Alàs i Jové, els pianistes Francisco Poyato i Anna Crexells, el SEED Ensemble -un quintet de vent amb piano format expressament per a l'ocasió- sota la direcció de Francesc Prat. En el disc, de la seva banda, també hi participen la soprano Núria Rial i l'Orquestra Simfònica de Barcelona i Nacional de Catalunya (OBC). El director de L'Auditori, Robert Brufau,