La cantant Susana Sheiman homenatja Ella Fitzgerald i Sarah Vaughan al Milano Jazz Club de Barcelona

Thu, 12 Jan 2023 06:00:00 +0000

La cantant madrilenya arrelada a Catalunya des de fa anys Susana Sheiman (a la foto) és una de les veus referents del panorama jazzístic actual, també més enllà de les nostres fronteres. Dissabte, la vocalista protagonitzarà al Milano Jazz Club de Barcelona un concert que duu per títol "From Ella to Sarah". Durant la seva època de formació, Sheiman ja havia anat a buscar els detalls de les característiques compartides de dues de les grans veus de la història del jazz: Ella Fitzgerald i Sarah Vaughan, i, ara, ha decidit posar sobre un escenari aquesta comparativa, en aquest concert on ens mostrarà els punts en comú de les dues cantants, com també què les ha diferenciat com a intèrprets i com a artistes. N'hem parlat amb ella mateixa.