El Cor Tyrichae presenta el llibre de celebració dels seus 20 anys amb nadales d'encàrrec

Fri, 16 Dec 2022 06:00:00 +0000

L'any 2000, una vintena de joves de les Terres de l'Ebre van fundar, a Tortosa, el cor de cambra Tyrichae. Com tants altres projectes, la pandèmia va frustrar les celebracions del vintè aniversari de l'entitat i també va obligar a ajornar la presentació del llibre de nadales, que finalment veurà la llum aquest diumenge a la tarda, durant el seu concert de Nadal, a la parròquia de la Mare de Déu del Roser de Tortosa. La publicació, que celebra els 20 anys del cor i que ha editat el segell Ficta, recull un total de dotze nadales encarregades pel cor a diversos compositors, una tradició inspirada en la pràctica d'altres corals del país. N'hem parlat amb la presidenta del cor, Cinta Ollé, i amb el seu director, Andreu Ferré.