Repassem les propostes pel territori del 36è Festival Folk Internacional Tradicionàrius

Fri, 13 Jan 2023 17:25:00 +0000

Avui ens centrem en la part de la 36a edició del festival Tradicionàrius que s'expandeix pel territori i, per tant, més enllà d'escenaris barcelonins com el CAT o el Palau de la Música Catalana. De fet, ja fa unes quantes edicions que el festival internacional de folk, nascut al barri barceloní de Gràcia, escampa les seves propostes per diverses comarques, col·laborant amb cicles i trobades que posen en valor la creació sonora basada en l'arrel. Enguany, ens hem de referir concretament a sis esdeveniments: el Garrotxinàrius d'Olot; la Violinada d'Argelaguer; el Rubrifolkum de Sant Boi de Llobregat; el Folkestoltes de Girona, i la Robertíada de Torroella de Montgrí. Ens centrem en una d'aquestes propostes, el Rubrifolkum, un festival que enguany tindrà lloc del 2 al 4 de març i que va néixer centrat en la música celta i ha anat evolucionant. N'hem parlat amb el músic especialitzat en el sac de gemecs Ricard Ros (a la foto), que ho coordina des de Sant Boi de Llobregat.